Lorenzo számos feldolgozást készített karrierje során, mint például a "The Edge of Glory" (Lady Gaga), a "Without You" (Usher), a "Stay" (Rihanna), a "Royals" (Lorde) vagy a" La La La" (Naughty Boy ft. Sam Smith) című dalokat. Az "Only Eurolites (Eurovision Medley)" című alkotását is bemutatta, melyben néhány korábbi Eurovíziós-nyertes versenydalának részlete hallható: "Euphoria" (Loreen, Svédország, 2012), "Only Teardrops" (Emmelie de Forest, Dánia, 2013), "Satellite" (Lena, Németország, 2010), "La, la, la" (Massiel, Spanyolország, 1968) illetve saját szerzeménye, a "Dancing in the Rain".2014. február 22-én elindult a TVE, spanyol televíziós csatorna által szervezett spanyolországi Eurovíziós válogatóműsorban, ahol holtversenyben az első helyen végzett Brequette-tel. A végeredményt a zsűri és a nézői szavazatok együttesen alakították ki. Mindketten összesen 66 pontot szereztek, ám mivel Lorenzo a közönségszavazás során több pontot kapott, így ő utazhatott Koppenhágába, hogy képviselje hazáját a 2014-es Eurovíziós Dalfesztiválon. Néhány hónappal korábban a eurovision-spain.com egy felmérést készített „La Elección Interna” (Belső szavazás) néven, az Eurovíziós rajongók és a nemzetközi bírák között 13 különböző országból, akik megszavazták Spanyolország legideálisabb dalfesztiválos képviselőjét. Az énekesnő a második lett több száz spanyol előadó között.